ΓΡΑΠΤΗ ΕΡΩΤΗΣΗ E-1613/03

υποβολή: Caroline Lucas (Verts/ALE) προς την Επιτροπή

(13 Μαΐου 2003)

Θέμα: Σοβαρό οξύ αναπνευστικό σύνδρομο (ΣΟΑΣ)

Στις 28 Απριλίου 2003 ο Παγκόσμιος Οργανισμός Υγείας δήλωσε ότι αναφέρθηκαν 32 πιθανά κρούσματα σοβαρού οξέως αναπνευστικού συνδρόμου (ΣΟΑΣ) στα κράτη μέλη της ΕΕ.

Σε περίπτωση κατά την οποία η Επιτροπή έκρινε μέτρα που λαμβάνονται από ένα κράτος μέλος ανεπαρκή, θα εξέταζε η Επιτροπή το ενδεχόμενο ναπάρξει συντονισμένη αντίδραση από την ΕΕ·

Προτίθεται η Επιτροπή να πείσει τα κράτη μέλη να θεσπίσουν τον έλεγχο των φίλτρων σε όλες τις αεροπορικές γραμμές για παρουσία κοροναϊού (και άλλων μικρο-οργανισμών) μετά το πέρας κάθε ταξιδιού, δεδομένου ότι το τεστ διαγνώσεως ΣΟΑΣ με αλυσιδωτή αντίδραση πολυμεράσης (PCR) απαιτεί μόνο την παρέλευση περίπου τετραώρου·

Δέχεται η Επιτροπή ότι απέναντι σε ένα νόσημα όπως το ΣΟΑΣ, η άμυνα της ΕΕ θα είναι είναι τόσο ισχυρή όσο το πιο αδύνατο σημείο της — π.χ. τα ολιγότερο αποτελεσματικά μέτρα σε επίπεδο κρατών μελών·

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις E-1521/03, E-1547/03, P-1604/03, E-1613/03 και E-1617/03

(10 Ιουνίου 2003)

Η Επιτροπή έλαβε μέτρα προφύλαξης και διαδραμάτισε ηγετικό ρόλο κατά την αντίδραση στην επιδημική έκρηξη της άτυπης πνευμονίας.

Όπως αναφέρθηκε πρόσφατα από το Συμβούλιο σχετικά με την άτυπη πνευμονία (6 Μαΐου 2003), οι ενέργειες αυτές διεξάχθηκαν μέσω του δικτύου της Ένωσης για την επιδημιολογική παρακολούθηση και τον έλεγχο των μεταδοτικών νόσων στην Κοινότητα που λειτουργεί σύμφωνα με την απόφαση αριθ. 2119/98/ΕΚ του Κοινοβουλίου και του Συμβουλίου της 24ης Σεπτεμβρίου 1998 για τη δημιουργία δικτύου επιδημιολογικής παρακολούθησης και ελέγχου των μεταδοτικών ασθενειών στην Κοινότητα(1), και με τις ενέργειες αυτές δημιουργήθηκε μια πολύ αποτελεσματική βάση για την ταχεία ανταλλαγή πληροφοριών εντός της Ένωσης και για μια συντονισμένη αντίδραση, στην οποία οι χώρες του Ευρωπαϊκού Οικονομικού Χώρου / της Ευρωπαϊκής Ζώνης Ελευθέρων Συναλλαγών (ΕΟΧ / ΕΖΕΣ) και οιποψήφιες χώρες συμμετείχαν πλήρως σε συνεργασία με την Παγκόσμια Οργάνωση Υγείας (ΠΟΥ).

Η Επιτροπή διατηρεί επίσης τακτικές επαφές με αεροπορικές εταιρείες και αεροδρόμια της Ευρώπης, προάγοντας την ανταλλαγή πληροφοριών και τις καλές μεθόδους πρακτικής για την αντιμετώπιση της άτυπης πνευμονίας. Έγινε διαβούλευση με τη βιομηχανία αεροπορικών ταξιδιών σχετικά με τις προσδοκίες της για ένα συντονισμό κοινοτικής κλίμακας, έστω και αν αυτός πρέπει οπωσδήποτε να ακολουθεί τις πρότυπες κατευθυντήριες γραμμές της ΠΟΥπό την εποπτεία των εθνικώνγειονομικών αρχών.

Το Συμβούλιο, κατά την έκτακτη συνεδρίασή του σχετικά με την άτυπη πνευμονία, συμφώνησε σε γενικές γραμμές με τον προσανατολισμό που ανέπτυξε η Ευρωπαϊκή Επιτροπή με τη βοήθεια της επιτροπής του δικτύου.

Παρόλο που η εφαρμογή μέτρων προστασίας τηςγείας εμπίπτει στην αρμοδιότητα των αρχών των κρατών μελών, ο προσανατολισμός για άμεσες και μελλοντικές δράσεις θα εστιάζεται στα ακόλουθα θέματα:

- Ταχεία ανίχνευση όλων των κρουσμάτων άτυπης πνευμονίας μέσω της καλής παρακολούθησης.

- Προστασία των ατόμων που κινδυνεύουν από μόλυνση μέσω αποτελεσματικής απομόνωσης των ασθενών με άτυπη πνευμονία, συμπεριλαμβανομένων μέτρων προστασίας τωνγειονομικών λειτουργών.

- Ιδιαίτερη προσοχή δίνεται στα αεροπορικά ταξίδια, τα οποία είναι σημαντικός παράγοντας στην εξάπλωση της άτυπης πνευμονίας, κυρίως με την τυποποιημένη εξέταση για ανίχνευση ασθενειών των επιβατών που έρχονται από περιοχές που έχουν θιγεί, παροχή συμβουλών στους επιβάτες επί του σκάφους και πραγματική πληροφόρηση στα σημεία εισόδου από μολυσμένες ζώνες.

- Σημασία της αύξησης της ευαισθητοποίησης μεταξύ των επαγγελματιών τηςγείας και του κοινού και της έγκαιρης και ακριβούς αναφοράς και ανταλλαγής πληροφοριών με άλλες χώρες, ιδιαίτερα με τις χώρες ΕΟΧ / ΕΖΕΣ, με τις συνδεδεμένες και τιςποψήφιες χώρες και με την ΠΟΥ. Συνεργασία πρέπει επίσης να αναπτυχθεί με άλλους εταίρους, όπως οι αεροπορικές εταιρίες.

Το Συμβούλιο έλαβε επίσης γνώση της πρόθεσης της Επιτροπής ναποβάλει πρόταση για τη σύσταση ενός ευρωπαϊκού κέντρου για την πρόληψη και τον έλεγχο ασθενειών.

Όσον αφορά τους ελέγχους στα εξωτερικά σύνορα, κάθε κράτος μέλος πραγματοποιεί αυτούς τους ελέγχους σύμφωνα με τις διατάξεις του κεφαλαίου 2 του τίτλου ΙΙ της σύμβασης εφαρμογής της συμφωνίας Schengen και κυρίως του άρθρου 5, το οποίο απαριθμεί τις προϋποθέσεις για την έγκριση της εισόδου σε πολίτες τρίτων χωρών. Η σωστή εφαρμογή αυτών των διατάξεων αρκεί για την εγγύηση ενός επαρκούς επιπέδου ασφάλειας στις χώρες Schengen χωρίς ναπάρχει ανάγκη νέων μέτρων για τους ελέγχους στα εξωτερικά σύνορα με σκοπό την αντιμετώπιση των σημερινών συνθηκών.

Όσον αφορά την ενδεχόμενη επανεισαγωγή των ελέγχων στα εσωτερικά σύνορα πρέπει ναπογραμμιστεί ότι εναπόκειται στα κράτη μέλη να κρίνουν εάν είναι ωφέλιμο να ληφθεί μια τέτοια απόφαση σύμφωνα με το άρθρο 2 (2) της σύμβασης εφαρμογής της συμφωνίας Schengen. Εντούτοις, λόγω του ότι η πηγή του εξεταζόμενου προβλήματος ευρίσκεται σε τρίτες χώρες, η Επιτροπή κρίνει ότι η σωστή εφαρμογή στα αεροδρόμια των διατάξεων σχετικά με τους ελέγχους στα εξωτερικά σύνορα θα έπρεπε να αρκεί.

(1) ΕΕ L 268 της 3.10.1998.